"สุกี้โอชิน" สุกี้รอบค่ำจนถึงดึก หมูหมักนุ่มลิ้น น้ำจิ้มจัดจ้าน !!

ร้านสุกี้ร้านนี้ถ้าเดาไม่ผิด แต่ก่อนจะเปิดกลางตอนกลางวันในวัดหลวงพ่ออี๋หรือวัดสัตหีบ แต่ร้านนี้ย้ายมาเปิดที่ใหม่ เวลาใหม่ในบริเวณปัจจุบัน การเดินทางมาร้านเมื่อขับรถมาถึงสัตหีบ กม.1 เมื่อเจอสามแยกให้เลี้ยวขวาเข้ามาที่ถนนที่จะตรงไปทะเล จากนั้นสังเกตทางด้านขวา มองหาซอย เทศบาล 13/2 ร้านสุกี้โอชิน จะอยู่ตรงหัวมุมถนนนั้น ถ้าไปตอนค่ำๆ จะเห็นรถมอเตอร์ไซจอดเรียงรายกันอยู่ ตัวร้านเป็นเหมือนซุ้มขายอาหาร แต่ก็มีที่นั่งให้นั่งทายแบบสบายๆ โดยอาศัยหน้าร้านค้าเป็นที่ตั้งโต๊ะและเก้าอี้ การบริการและความสะอาดของทางร้านธรรมดา สำหรับวันนี้ผมซื้อกลับมาทานครับ อาหารที่สั่งคือ สุกี้น้ำหมู ทางร้านทำออกมาได้ดี หมูที่ใส่หมักมาอย่างดี นุ่มลิ้น  วุ้นเส้นและผักสุกพอดี แต่เสียดายที่ผักน้อยไปครับ รสชาติน้ำซุปเข้ม กลางๆ แต่ทางร้านก็มีน้ำจิ้มสุกี้มาเพื่อเพิ่มความอร่อยนะครับ ใครชอบรสไหนใส่มากใส่น้อยตามชอบ

โดยรวม ร้านนี้เป็นร้านอาหารที่เปิดขายแค่สุกี้หมู การบริการและความสะอาดธรรมดา รสชาติอาหารใช้ได้ ราคาเหมาะสม เพื่อนๆ ผ่านมาลองมาทานกันนะครับ !!